  Майя Бывальцева 10-тӥ инвожое Азьмуртлэн грантъёсъя фондэзлэн 2019-тӥ ар понна кыкетӥ конкурсэз кутскиз. Со сярысь Удмуртиысь тӧролэн но кивалтэтлэн пресс-службазы ивортэ. Куриськонъёсты 31-тӥ пӧсьтолэзёзь кутозы. Нош ӵектосъёсты 24-тӥ пӧсьтолэзёзь лэзьыны дэмлало. Вожвылъяськонлы йылпумъянъёсъя 4 миллиард 500 миллион манет люкемын луоз Удмуртиысь коммерци луисьтэм огазеяськонъёс Фондлэн кыкетӥ конкурсаз пыриськыны но ӵектосъёсын ужанъя дунтэк онлайн-дышетонэ пыриськыны, озьы ик «Сообщество» фондлэсь визь-кенеш басьтыны быгато. Ми кыкетӥ конкурсэ куриськонъёсты кутыны кутскиськомы, йылпумъянъёс 14-тӥ коньывуонлы лэсьтозы, нош дурбасьтэм ӵектосъёсты улонэ пыӵатыны 2019-тӥ арын 1-тӥ шуркынмонысен луоз. Таяз арын нырысетӥ конкурсэ Удмуртиысь 131 ӵектос пыриськиз. Коньдонэн юрттэт 26 кичӧлтонъёс басьтӥзы. Соосты быдэстыны 27 миллион 400 манет висъямын луоз. Вормизы Удмуртиысь 4 каръёсысь но 7 ёросъёсысь ӵектосъёс Евгения Ладыжец, «Сообщество» фондлэн кивалтӥсезДурбасьтэм ӵектосъёс пӧлысь тросэзгес Ижкарысь – 15 куриськон. Сьӧлта ёрослэн 2 ӵектосэз коньдон басьтоз. Быдэн одӥген – Воткаысь, Сарапулысь, Камбаркаысь. Озьы ик грантъёс басьтӥзы Ува, Вотка, Алнаш, Каракулино, Дэбес, Дэри но Сюмси ёросъёсысь мер огазеяськонъёс. Грантлэн шоро-куспо быдӟалаез 1 миллион 60 сюрс манет луиз. Тужгес бадӟым грант басьтӥзы: Ижкарысь «Креативный капитал» - 3 миллион 500 сюрс манет, «Центр повышения квалификации в сфере информационных технологий» - 2 миллион 900 сюрс манет, «Объединение советов домов Удмуртской Республики» - 2 миллион 600 сюрс манет, Вань удмуртъёслэн «Удмурт Кенеш» ассоциацизы – 2 миллион 600 сюрс манет, Удмуртиысь сӧсыръёслэн «БЛАГО» мер огазеяськонзы – 2 миллион 100 сюрс манет. 2019-тӥ ар понна нырысетӥ конкурслы йылпумъянъёсъя Россилэн 84 улосвылъёсысьтызы 1 сюрс 644 коммерци луисьтэм огазеяськонъёс 3 миллиард 600 миллион манет грантъёс басьтозы. Шоро-куспо быдӟалаез 2 миллион манет луиз. Вормисьёс пӧлын 87 процентэз улосвыл ӵектосъёс Тодэ вайытом, «Удмурт Кенеш» огазеяськонлэн Калык творчествоя элькун юртэн огазьын дасям Нылкышно творчествоя «Чеберай» марафонлэн ӵектосэз туэ 1-тӥ пӧсьтолэзьысен вуоно арын 20-тӥ шуркынмонозь улонэ пыӵатэмын луоз. «Байгурезь» Дэбес бӧляк» мер огазеяськонлэсь «Удмурт музъемлэн кырӟасез» творчествоя лаборатория» («Творческая лаборатория «Певец земли удмуртской») ӵектосэз озьы ик таяз арын пӧсьтолэзе улонэ пыӵатыны кутскозы.  Тегъёс: Мерлык Удмуртия Россия коньдон  